CELEX: 32017R1006
Language: et
Date: 2017-06-15 00:00:00
Title: Komisjoni rakendusmäärus (EL) 2017/1006, 15. juuni 2017, millega muudetakse rakendusmäärust (EL) nr 1206/2012 seoses nuumlindude, võõrutatud põrsaste ja nuumsigade söödalisandina kasutatava Aspergillus oryzae (DSM 10287) abil saadud endo-1,4-β-ksülanaasi valmistise tootmistüve muutmisega (loa hoidja DSM Nutritional Products Ltd.) (EMPs kohaldatav tekst )

16.6.2017   
               
               
                  ET
               
               
                  Euroopa Liidu Teataja
               
               
                  L 153/9
               
            KOMISJONI RAKENDUSMÄÄRUS (EL) 2017/1006,
      15. juuni 2017,
      millega muudetakse rakendusmäärust (EL) nr 1206/2012 seoses nuumlindude, võõrutatud põrsaste ja nuumsigade söödalisandina kasutatava Aspergillus oryzae (DSM 10287) abil saadud endo-1,4-β-ksülanaasi valmistise tootmistüve muutmisega (loa hoidja DSM Nutritional Products Ltd.)
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
      ning arvestades järgmist:
      
                  (1)
               
               
                  Söödalisandite kategooriasse „zootehnilised lisandid“ kuuluvat Aspergillus oryzae (DSM 10287) abil saadud endo-1,4-β-ksülanaasi valmistist on komisjoni rakendusmäärusega (EL) nr 1206/2012 (2) lubatud kasutada kümne aasta jooksul nuumlindude, võõrutatud põrsaste ja nuumsigade söödalisandina.
               
            
                  (2)
               
               
                  Kõnealuse loa hoidja on määruse (EÜ) nr 1831/2003 artikli 13 lõike 3 alusel esitanud taotluse muuta kõnealuse valmistise loa tingimusi nii, et tootmistüve Aspergillus oryzae (DSM 10287) asemel oleks võimalik kasutada tootmistüve Aspergillus oryzae (DSM 26372). Taotlusele olid lisatud asjakohased täiendavad andmed. Komisjon edastas taotluse Euroopa Toiduohutusametile (edaspidi „toiduohutusamet“).
               
            
                  (3)
               
               
                  Toiduohutusamet jõudis oma 14. juuli 2016. aasta arvamuses (3) järeldusele, et Aspergillus oryzae (DSM 26372) abil saadud endo-1,4-β-ksülanaasi valmistis ei avalda kahjulikku mõju loomade ja inimeste tervisele ega keskkonnale. Toiduohutusamet leidis ka, et kõnealuse söödalisandi kasutamine zootehnilise lisandina võib anda häid tulemusi nuumlindude, võõrutatud põrsaste ja nuumsigade puhul. Toiduohutusameti hinnangul ei ole vaja kehtestada turustamisjärgse järelevalve erinõudeid. Samuti kinnitas toiduohutusamet määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimise meetodi kohta.
               
            
                  (4)
               
               
                  Määruse (EÜ) nr 1831/2003 artiklis 5 sätestatud tingimused on täidetud.
               
            
                  (5)
               
               
                  Seepärast tuleks rakendusmäärust (EL) nr 1206/2012 vastavalt muuta.
               
            
                  (6)
               
               
                  Kuna ohutusnõuded ei eelda loa tingimuste muudatuste viivitamatut kohaldamist, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.
               
            
                  (7)
               
               
                  Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Rakendusmääruse (EL) nr 1206/2012 lisa asendatakse käesoleva määruse lisa tekstiga.
      Artikkel 2
      Lisas nimetatud valmistist ja seda valmistist sisaldavat sööta, mis on toodetud ja märgistatud enne 6. jaanuari 2018 kooskõlas enne 6. juulit 2017 kohaldatavate eeskirjadega, võib jätkuvalt turule lasta ja kasutada olemasolevate varude ammendumiseni.
      Artikkel 3
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 15. juuni 2017
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 268, 18.10.2003, lk 29.
      
         (2)  ELT L 347, 15.12.2012, lk 12.
      
         (3)  EFSA Journal 2016; 14(8): 4564.
      
         LISA
         „
               LISA
               
                           Söödalisandi identifitseerimisnumber
                        
                        
                           Loa hoidja
                        
                        
                           Söödalisand
                        
                        
                           Koostis, keemiline valem, kirjeldus, analüüsimeetod
                        
                        
                           Loomaliik või -kategooria
                        
                        
                           Vanuse ülempiir
                        
                        
                           Miinimumsisaldus
                        
                        
                           Maksimumsisaldus
                        
                        
                           Muud sätted
                        
                        
                           Loa kehtivusaja lõpp
                        
                     
                           Aktiivsuse ühikuid 12 % niiskusesisaldusega täissööda kg kohta
                        
                     
                           
                              Kategooria: zootehnilised lisandid. Funktsionaalrühm: seedimist soodustavad ained
                           
                        
                     
                           4a1607i
                        
                        
                           DSM Nutritional Products Ltd.
                        
                        
                           Endo-1,4-β-ksülanaas
                           EC 3.2.1.8
                        
                        
                           
                              Söödalisandi koostis
                           
                           
                              Aspergillus oryzae (DSM 26372) abil toodetud endo-1,4-β-ksülanaasi valmistis minimaalse aktiivsusega:
                           
                                        
                                    
                                    
                                       tahkel kujul: 1 000  FXU (1)/g
                                    
                                 
                                        
                                    
                                    
                                       vedelal kujul: 650 FXU/ml
                                    
                                 
                              Toimeaine kirjeldus
                           
                           
                              Aspergillus oryzae'st (DSM 26372) valmistatud endo-1,4-β-ksülanaas
                           
                              Analüüsimeetod
                               (2)
                           
                           
                              Aspergillus oryzae'st (DSM 26372) valmistatud endo-1,4-β-ksülanaasi sisalduse määramiseks söödalisandis:
                           
                                       —
                                    
                                    
                                       kolorimeetriline meetod, millega mõõdetakse värvunud ühendit, mis on saadud dinitrosalitsüülhappe (DNSA) ning ksülanaasi toimel arabinoksülaanile vabanenud ksülosüüli fragmentide abil.
                                    
                                 Aspergillus oryzae'st (DSM 26372) valmistatud endo-1,4-β-ksülanaasi sisalduse määramiseks söödalisandis:
                           
                                       —
                                    
                                    
                                       kolorimeetriline meetod, millega mõõdetakse vesilahustuva värvaine vabanemist ksülanaasi toimel värviga märgistatud kaera/speltanisu aso-ksülaanist.
                                    
                                 
                        
                           Nuumlinnud
                        
                        
                           —
                        
                        
                           100FXU
                        
                        
                           —
                        
                        
                           
                                       1.
                                    
                                    
                                       Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.
                                    
                                 
                                       2.
                                    
                                    
                                       Soovituslik maksimumkogus ühe kilogrammi täissööda kohta:
                                       
                                                   —
                                                
                                                
                                                   nuumlinnud: 200 FXU;
                                                
                                             
                                                   —
                                                
                                                
                                                   (võõrutatud) põrsad: 400 FXU;
                                                
                                             
                                                   —
                                                
                                                
                                                   nuumsead: 400 FXU;
                                                
                                             
                                 
                                       3.
                                    
                                    
                                       Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, milleks on respiraator ja nahakaitsevahendid.
                                    
                                 
                                       4.
                                    
                                    
                                       Kuni 35 kg kaaluvate (võõrutatud) põrsaste puhul
                                    
                                 
                        
                           4. jaanuar 2023
                        
                     
                           Võõrutatud põrsad
                        
                        
                           200FXU
                        
                     
                           Nuumsead
                        
                        
                           200FXU
                        
                     “
         
            (1)  1 FXU on ensüümi kogus, mis pH väärtusel 6,0 ja temperatuuril 50 °C eraldab nisu aso-arabinoksülaanist 7,8 mikromooli taandavaid suhkruid (ksüloosiekvivalente) minutis.
         
            (2)  Analüüsimeetodite üksikasjad on kättesaadavad referentlabori veebisaidil järgmisel aadressil: https://ec.europa.eu/jrc/en/eurl/feed-additives/evaluation-reports.